
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1233 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός θέσεων πρακτικής άσκησης σπουδα¬ 
στών Τ.Ε.Ι. στον Δήμο Αποστόλου Παύλου Νομού 

Ημαθίας. 1 

Ίδρυση Εργαστηρίου Φιλολογίας και Νέων Τεχνο¬ 
λογιών στο Τμήμα Φιλολογίας της Φιλοσοφικής 
Σχολής του Αριστοτελείου Πανεπιστημίου Θεσ¬ 
σαλονίκης και καθορισμός του εσωτερικού του 


κανονισμού». 2 

Καθορισμός των κύκλων μαθημάτων, των τομέων και 
ειδικοτήτων των Επαγγελματικών Λυκείων και της 

αντιστοιχίας μεταξύ τους. 3 

Έγκριση υπερωριακής απασχόλησης υπαλλήλων του 

Δήμου Αλίμου. 4 

Τροποποίηση της συστατικής πράξης ιδίου Νομικού 
Προσώπου με την επωνυμία «128η Σχολική Επι¬ 
τροπή Δήμου Αθηναίων» (79° Δημοτικό)». 5 

Τροποποίηση της συστατικής πράξης ιδίου Νομικού 
Προσώπου με την επωνυμία «107η Σχολική Επι¬ 
τροπή Δήμου Αθηναίων» (14° Νηπιαγωγείο Γαλα- 

τσίου και 30° Νηπιαγωγείο)». 6 

Τροποποίηση της Απόφασης Συγκρότησης της Διοι¬ 
κητικής Επιτροπής Στρατιωτικών Επιτάξεων Νο¬ 
μού Αχαΐας για το έτος 2006. 7 

Ανανέωση απαγόρευσης Θήρας για ορισμένο χρό¬ 
νο περιοχής Αγίων Αποστόλων και Βραχωτού Ν. 

Χαλκιδικής. 8 

Ανανέωση απαγόρευσης Θήρας για ορισμένο χρόνο. 9 


ΑΠΟΦΑΣΕΙ Σ 

Αριθμ. Φ.500/230/77711/Ε5 (1) 


Καθορισμός θέσεων πρακτικής άσκησης σπουδαστών 
Τ.Ε.Ι. στον Δήμο Αποστόλου Παύλου Νομού Ημαθίας. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του αρθ. 12, παρ. 1 εδαφ. Δ' του ν. 
1351/1983 (ΦΕΚ 56/Α/28.4.1983) «Εισαγωγή σπουδαστών 
στην Τριτοβάθμια Εκπ/ση και άλλες διατάξεις». 


6 Σεπτεμβρίου 2006 

2. Τις διατάξεις του αρθ. 29Α του ν. 1558/1985 (ΦΕΚ 
137/Α/28.7.1985 όπως αυτό προσετέθη με το αρθ. 27 του 
ν. 2081/1992 (ΦΕΚ 154/Α/10.9.1992) και όπως αντικατα- 
στάθηκε με την παρ. 2 του αρθ. 1 του ν. 2469/1997 (ΦΕΚ 
38/Α/14.3.1997). 

3. Την υπ’ αριθμ. 2025805/2917/0022/22.4.1993 (ΦΕΚ 307/ 
Β/30.4.1993) κοινή υπουργική απόφαση περί καθορισμού 
μηνιαίας αποζημίωσης σπουδαστών ΤΕΙ που πραγματο¬ 
ποιούν άσκηση στο επάγγελμα στο Δημόσιο Τομέα. 

4. Τις διατάξεις της παρ. 4 του αρθ. 11 του ν. 2327/1995 
(ΦΕΚ 156/Α/31.7.1995). 

5. Τις διατάξεις του αρθ. 22, παρ. 3, εδ. α του ν. 
2362/1995 ( ΦΕΚ 247/Α/27.11.1995). 

6. Το γεγονός ότι από τις διατάξεις της απόφασης 
αυτής προκαλείται δαπάνη, το ύψος της οποίας αναφέ- 
ρεται στην παρ. 4 της παρούσας απόφασης, στην οποία 
επίσης αναφέρεται και η εγγραφή της πίστωσης στον 
οικείο προϋπολογισμό για την κάλυψη της. 

7. Την υπ’ αριθμ. ΔΙΔΚ Φ1-2-61395 (ΦΕΚ 527/Β/24.3.2004) 
απόφαση Καθορισμού αρμοδιοτήτων στους Υφυπουρ¬ 
γούς Εσωτερικών Δημόσιας Διοίκησης και Αποκέντρω¬ 
σης. 

8. Την υπ’ αριθμ. 37930/ΔΙΟΕ1264/14.10.2005 απόφαση 
Καθορισμού αρμοδιοτήτων στους Υφυπουργούς Οικο¬ 
νομίας και Οικονομικών. 

9. Την υπ’ αριθμ. 37876/ΣΤ5/26.4.2004 (ΦΕΚ 608/Β/ 
26.4.2004) απόφαση του Πρωθυπουργού και Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων των Υφυπουργών του Υπουργείου Εθνικής 
Παιδείας και Θρησκευμάτων». 

10. Το αρθ. 40 του ν. 849/1978 (ΦΕΚ 232/Α/1978), όπως 
συμπληρώθηκε με το αρθ. 8 του ν. 2129/1993 (ΦΕΚ 57/ 
Α/1993). 

11. Το υπ’ αριθμ. 3347/31.3.2006 έγγραφο του Δήμου 
Αποστόλου Παύλου νομού Ημαθίας, αποφασίζουμε: 

1. Καθορίζουμε πέντε (5) θέσεις πρακτικής άσκησης 
σπουδαστών Τ.Ε.Ι. στον Δήμο Αποστόλου Παύλου νομού 
Ημαθίας,ως εξής 

- Μία (1) θέση τμήματος εμπορίας και ποιοτικού ελέγ¬ 
χου αγροτικών προϊόντων (Δημαδάδα Σουλτάνα). 

- Μία (1) θέση τμήματος Τεχνολογίας και Περιβάλλο¬ 
ντος (Νικητίδου Ευδοξία). 

- Μία (1) θέση τμήματος Φυτικής Παραγωγής (Μπαρ- 
γιαμίδης Δημήτριος). 

- Μία (1) θέση τμήματος Διοίκησης και Διαχείρησης 
Έργων (Πανταζή Ελισάβετ). 

- Μία (1) θέση τμήματος Δημοσίων Σχέσεων και Επι¬ 
κοινωνίας (Τσιπουρλιάνος Σωτήρης). 

2. Η πρακτική άσκηση των σπουδαστών Τ.Ε.Ι. πραγμα¬ 
τοποιείται για ένα εξάμηνο αρχίζοντας από 1.4.2006. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπο¬ 
λογισμό του Δήμου Απ. Παύλου. 

4. Από τις διατάξεις της απόφασης αυτής προκα- 
λείται δαπάνη σε βάρος του προϋπολογισμού του 
Κ.Α.02.10.6041.02 ως εξής: 

8.280,00 ΕΥΡΩ (5 θέσεις χ 184 ΕΥΡΩ χ 9 μήνες) για το 
έτος 2006 και 

11.040,00 ΕΥΡΩ (5 θέσεις χ 184 ΕΥΡΩ χ 12 μήνες) για 
καθένα από τα επόμενα οικονομικά έτη. 

Για την ανωτέρω δαπάνη έχει εγγράφει η αντίστοιχη 
πίστωση στον προϋπολογισμό του 2006. Αντίστοιχη 
πίστωση θα εγγράφεται στους προϋπολογισμούς του 
Δήμου αυτού για μία πενταετία τουλάχιστον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2006 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΝΑΚΟΣ Π. ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Σ. ΤΑΛΙΑΔΟΥΡΟΣ 
-♦- 

Αριθμ. 36502/Β1 (2) 

Ίδρυση Εργαστηρίου Φιλολογίας και Νέων Τεχνολογι¬ 
ών στο Τμήμα Φιλολογίας της Φιλοσοφικής Σχολής 
του Αριστοτελείου Πανεπιστημίου Θεσσαλονίκης και 
καθορισμός του εσωτερικού του κανονισμού». 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 7 παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως τροποποιήθηκε με το άρθρο 48 παρ. 2 
του ν. 1404/1983 «Δομή και λειτουργία των Τεχνολογικών 
Εκπαιδευτικών Ιδρυμάτων» (Α' 173) και αντικαταστά- 
θηκε με την περ. γ' της παρ. 22 του άρθρου 13 του ν. 
3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (Α' 141). 

β) Του άρθρου 4 παρ. 1 εδ. γ του ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α' 159). 

γ) Του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κυρώθηκε 
με το π.δ. 63/2005 (Α 98). 

δ) Της υπ’ αριθμ. 37930/ΔΙΟΕ 1264/14.10.2005 απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432), όπως 
ισχύει. 

ε) Της υπ’ αριθμ. 37876/ΣΤ5/26.4.2004 απόφασης του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (ΦΕΚ 608 τ. Β'). 


2. Τη σύμφωνη γνώμη της Γ ενικής Συνέλευσης του 
Τμήματος Φιλολογίας της Φιλοσοφικής Σχολής του Αρι- 
στοτελείου Πανεπιστημίου Θεσσαλονίκης (συνεδριάσεις 
211/14.3.2002 και 242/11.6.2004). 

3. Το γεγονός ότι από την εφαρμογή των διατάξεων 
της παρούσης απόφασης προκαλείται ετήσια δαπάνη 
ύψους 3000 ΕΥΡΩ περίπου η οποία για το τρέχον οι¬ 
κονομικό έτος περιορίζεται στο ποσό των 1.200 ΕΥΡΩ 
περίπου και θα βαρύνει τον προϋπολογισμό του Αριστο- 
τελείου Πανεπιστημίου Θεσσαλονίκης (ΚΑΕ 4121). Κατά 
την επόμενη πενταετία, η ανωτέρω δαπάνη αναμένεται 
να εξοικονομηθεί κατά ένα μέρος της από ίδιους πόρους 
του εργαστηρίου κατά τα προβλεπόμενα στο άρθρο 6 
της παρούσης απόφασης κατά δε το υπόλοιπο μέρος 
αυτής, θα καλύπτεται από τις πιστώσεις που θα εγγρά- 
φονται στον προϋπολογισμό του Πανεπιστημίου, χωρίς 
αύξηση της κρατικής επιχορήγησης προς αυτό .Επίσης 
προκαλείται ενδεχόμενη δαπάνη σε βάρος του ανωτέρω 
προϋπολογισμού από την κάλυψη οργάνωσης συμποσί¬ 
ων, συνεδρίων και άλλων επιστημονικών εκδηλώσεων 
από το Εργαστήριο Φιλολογίας και Νέων Τεχνολογιών. 
Η εν λόγω δαπάνη , το ύψος της οποίας εξαρτάται από 
πραγματικά γεγονότα θα καλύπτεται από τις πιστώσεις 
που διατίθενται στο εν λόγω εργαστήριο από το Τμήμα 
Φιλολογίας, αποφασίζουμε: 

Άρθρο 1 

Ίδρυση 

Ιδρύεται στο Τμήμα Φιλολογίας της Φιλοσοφικής Σχο¬ 
λής του Αριστοτελείου Πανεπιστημίου Θεσσαλονίκης 
«Εργαστήριο Φιλολογίας και Νέων Τεχνολογιών», το 
οποίο καλύπτει ερευνητικές και εκπαιδευτικές ανάγκες 
με τη χρήση της πληροφορικής στα γνωστικά πεδία της 
Κλασικής Φιλολογίας, των Μεσαιωνικών και Νεότερων 
Ελληνικών Σπουδών, της Γλωσσολογίας και της Γ ενικής 
και Συγκριτικής Γραμματολογίας. 

Άρθρο 2 

Σκοπός 

Το εργαστήριο έχει ως σκοπό: 

1. Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του 
Τμήματος Φιλολογίας, καθώς και άλλων τμημάτων του 
Αριστοτελείου Πανεπιστημίου Θεσσαλονίκης σε θέματα 
που εμπίπτουν στα αντικείμενα δραστηριότητας του 
εργαστηρίου όπως αυτά προσδιορίζονται στο άρθρο 
1 της παρούσης. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και 
αλληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων 
αναγνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε¬ 
πόμενα στο π.δ. 159/1984 (Α' 53). 

Άρθρο 3 
Προσωπικό 

Το εργαστήριο στελεχώνεται από μέλη του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Φιλολογίας που το γνωστικό αντικείμενο της θέσης 

που κατέχουν εμπίπτει στα διδακτικά και ερευνητικά 
αντικείμενα του εργαστηρίου, από μέλη του Ειδικού 
Τεχνικού Εργαστηριακού Προσωπικού (Ε.Τ.Ε.Π.) καθώς 
και από μέλη του λοιπού επιστημονικού προσωπικού 
και του διοικητικού προσωπικού που τοποθετούνται 
στο εργαστήριο με τη διαδικασία των άρθρων 4 παρ. 1 
(δ) του ν. 2083/1992 και 13 παρ. 3β του ν. 2817/2000 (Α' 
78) αντίστοιχα. 

Αρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Φιλολογίας του Αριστοτελείου Πανεπιστημίου Θεσσα¬ 
λονίκης που ορίζεται με τη διαδικασία των διατάξεων 
του άρθρου 28 παρ. 22 του ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχι- 
ακού-μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή στη Γενική Συνέλευση 
του Τμήματος του ετήσιου προγράμματος λειτουργίας 
του εργαστηρίου και η μέριμνα για την τήρησή του, η 
μέριμνα για τη στελέχωση, την οικονομική διαχείριση 
και την κατανομή των χώρων του εργαστηρίου, η ει¬ 
σήγηση στη Γενική Συνέλευση του Τμήματος για τον 
ορισμό των υπευθύνων για τα αναλώσιμα υλικά και τον 
κινητό εξοπλισμό και η υπογραφή κάθε εγγράφου. 

Αρθρο 5 

Εγκατάσταση-Λειτουργία 

1. Το εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Αριστο- 
τελείου Πανεπιστημίου Θεσσαλονίκης και σε χώρους 
που παραχωρούνται σ’ αυτό για την εγκατάσταση των 
οργάνων και του λοιπού τεχνικού εξοπλισμού που είναι 
αναγκαίος για τη διενέργεια των εργαστηριακών ασκή¬ 
σεων και των ερευνητικών προγραμμάτων. Στο χώρο 
εγκατάστασης τοποθετείται πινακίδα με τον τίτλο του 
εργαστηρίου. 

2. Ο διευθυντής ενημερώνεται πριν από τη διεξαγω¬ 
γή κάθε εργασίας, που γίνεται στο εργαστήριο στα 
πλαίσια ερευνητικού προγράμματος ή άλλου έργου που 
έχει αποφασισθεί, και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα 
του Τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του εργαστηρίου, σύμφωνα με τα άρ¬ 


θρα 18 ν. 1268/1982 και 5 του π.δ. 407/1980 (Α' 112) όπως 
αυτά ισχύουν. 

Άρθρο 6 

Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3, 
παρ. 3, του π.δ. 159/1984. 

δ. Τις πιστώσεις που διατίθενται από το Τμήμα Φι¬ 
λολογίας του Αριστοτελείου Πανεπιστημίου Θεσσα¬ 
λονίκης με τη διαδικασία του άρθρου 4 παρ. 1ε του ν. 
2083/1992. 

ε. Τις κληρονομιές, τις δωρεές και τις κληροδοσί¬ 
ες που καταλείπονται στο Αριστοτέλειο Πανεπιστήμιο 
Θεσσαλονίκης για τους σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοι¬ 
χείων κάθε έτους, κατάλογος επιστημονικών βιβλίων, 
περιοδικών και οργάνων, αρχείο ερευνητικών προγραμ¬ 
μάτων, βιβλίο μεταβολών προσωπικού, πρωτόκολλο ει¬ 
σερχομένων και εξερχομένων εγγράφων. 

Με απόφαση του διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από ει¬ 
δικές διατάξεις. 

Αρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2006 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

Π. ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

-♦- 

Αριθμ. 80044/Γ2 (3) 

Καθορισμός των κύκλων μαθημάτων, των τομέων και 
ειδικοτήτων των Επαγγελματικών Λυκείων και της 
αντιστοιχίας μεταξύ τους. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 18, παρ. 1, περιπτώσεις 
α' και β' του ν. 3475/2006 «Οργάνωση και λειτουργία 
της δευτεροβάθμιας επαγγελματικής εκπαίδευσης και 
άλλες διατάξεις» (ΦΕΚ 146 Α'). 

2. Την γνώμη του Παιδαγωγικού Ινστιτούτου, που πε¬ 
ριλαμβάνεται στην υπ’ αριθμ. 15/10.5.2006 πράξη του 
Συντονιστικού Συμβουλίου. 

3. Το γεγονός ότι από την παρούσα απόφαση δεν 
προκαλείται δαπάνη στον κρατικό προϋπολογισμό, 
αποφασίζουμε: 

Άρθρο 1 

Καθορισμός κύκλων μαθημάτων, τομέων 
και ειδικοτήτων στα ΕΠΑ.Λ. 

1. Στην Α' τάξη των Επαγγελματικών Λυκείων λειτουρ¬ 
γούν οι εξής κύκλοι μαθημάτων: 

α) Τεχνολογικός 
β) Υπηρεσιών 
γ) Ναυτικός - Ναυτιλιακός 

2. Στη Β' τάξη των Επαγγελματικών Λυκείων λειτουρ¬ 
γούν οι εξής τομείς: 

α) Μηχανολογίας 
β) Ηλεκτρολογίας 
γ) Ηλεκτρονικής 
δ) Δομικών Έργων 
ε) Πληροφορικής 

στ) Οικονομικών και Διοικητικών Υπηρεσιών 
ζ) Υγείας και Πρόνοιας 
η) Γεωπονίας, Τροφίμων και Περιβάλλοντος 
θ) Ναυτικός - Ναυτιλιακός 

3. Στη Γ' τάξη των Επαγγελματικών Λυκείων λειτουρ¬ 
γούν οι εξής ειδικότητες: 

α) Γ ενικής Μηχανολογίας 
β) Μηχανικής Αυτοκινήτων 
γ) Ηλεκτρολογικών Εγκαταστάσεων 
δ) Ηλεκτρονικών Υπολογιστικών Συστημάτων και Δι¬ 
κτύων 

ε) Ηλεκτρονικών Συστημάτων Επικοινωνιών 
στ) ΚτηριακώνΈργων 

ζ) Υποστήριξη Συστημάτων, Εφαρμογών και Δικτύων 
η) Υπαλλήλων Διοίκησης και Οικονομικών Υπηρεσι¬ 
ών 

θ) Υπαλλήλων Τουριστικών Επιχειρήσεων 

ι) Βοηθών Βρεφονηπιοκόμων 

κ) Βοηθών Ιατρικών και Βιολογικών Εργαστηρίων 

λ) Βοηθών Φαρμακείων 

μ) Τεχνολογία καΓΕλεγχος Τροφίμων 

ν)Έργα Τοπίου-Περιβάλλον και Αγροτουρισμός 

ξ) Σύγχρονης Επιχειρηματικής Γεωργίας 

ο) Πλοιάρχων Εμπορικού Ναυτικού 

π) Μηχανικών Εμπορικού Ναυτικού 

Αρθρο 2 

Αντιστοιχία κύκλων μαθημάτων με τους τομείς 

1. Οι συναφείς επαγγελματικοί τομείς του τεχνολο¬ 
γικού κύκλου είναι: 

α) Μηχανολογίας 
β) Ηλεκτρολογίας 
γ) Ηλεκτρονικής 
δ) Δομικών Έργων 

2. Οι συναφείς επαγγελματικοί τομείς του κύκλου 
υπηρεσιών είναι: 

α) Πληροφορικής 

β) Οικονομικών και Διοικητικών Υπηρεσιών 

γ) Υγείας και Πρόνοιας 

δ) Γεωπονίας Τροφίμων και Περιβάλλοντος 

4. Συναφής επαγγελματικός τομέας του Ναυτικού 
- Ναυτιλιακού Κύκλου είναι ο 

Ναυτικός - Ναυτιλιακός Τομέας. 


Αρθρο 3 

Αντιστοιχία τομέων με τις ειδικότητες 

1. Ο υπό στοιχείο α' της παραγράφου 2 του άρθρου 
1 τομέας αντιστοιχεί προς τις ειδικότητες 

α) Γενικής Μηχανολογίας 
β) Μηχανικής Αυτοκινήτων 

2. Ο υπό στοιχείο β' της παραγράφου 2 του άρθρου 
1 τομέας αντιστοιχεί προς την ειδικότητα 

α) Ηλεκτρολογικών Εγκαταστάσεων 

3. Ο υπό στοιχείο γ' της παραγράφου 2 του άρθρου 
1 τομέας αντιστοιχεί προς τις ειδικότητες 

α) Ηλεκτρονικών Υπολογιστικών Συστημάτων και Δι¬ 
κτύων 

β) Ηλεκτρονικών Συστημάτων Επικοινωνιών 

4. Ο υπό στοιχείο δ' της παραγράφου 2 του άρθρου 
1 τομέας αντιστοιχεί προς την ειδικότητα 

α) ΚτηριακώνΈργων 

5. Ο υπό στοιχείο ε' της παραγράφου 2 του άρθρου 
1 τομέας αντιστοιχεί προς την ειδικότητα 

α) Υποστήριξη Συστημάτων, Εφαρμογών και Δικτύων 

6. Ο υπό στοιχείο στ' της παραγράφου 2 του άρθρου 
1 τομέας αντιστοιχεί προς τις ειδικότητες 

α) Υπαλλήλων Διοίκησης και Οικονομικών Υπηρεσιών 
β) Υπαλλήλων Τουριστικών Επιχειρήσεων 

7. Ο υπό στοιχείο ζ' της παραγράφου 2 του άρθρου 1 
τομέας αντιστοιχεί προς τις ειδικότητες 

α) Βοηθών Βρεφονηπιοκόμων 

β) Βοηθών Ιατρικών και Βιολογικών Εργαστηρίων 

γ) Βοηθών Φαρμακείων 

8. Ο υπό στοιχείο η' της παραγράφου 2 του άρθρου 
1 τομέας αντιστοιχεί προς τις ειδικότητες 

α) Τεχνολογία καΓΕλεγχος Τροφίμων 
β)Έργα Τοπίου, Περιβάλλον και Αγροτουρισμός 
γ) Σύγχρονης Επιχειρηματικής Γ εωργίας 

9. Ο υπό στοιχείο θ' της παραγράφου 2 του άρθρου 
1 τομέας αντιστοιχεί προς τις ειδικότητες 

α) Πλοιάρχων Εμπορικού Ναυτικού 
β) Μηχανικών Εμπορικού Ναυτικού 

Αρθρο 4 

Διαδικασία κατάταξης των μαθητών στους κύκλους 
μαθημάτων, στους τομείς και τις ειδικότητες 

1. Οι μαθητές κατά την εγγραφή τους στην Α' τάξη 
των Επαγγελματικών Λυκείων καταθέτουν δήλωση, με 
την οποία επιλέγουν τον κύκλο μαθημάτων, τον οποίο 
επιθυμούν να παρακολουθήσουν. 

2. Οι μαθητές κατά την εγγραφή τους στη Β' τάξη 
επιλέγουν τον τομέα, που θα παρακολουθήσουν, ανε¬ 
ξάρτητα από τον κύκλο μαθημάτων, που παρακολούθη¬ 
σαν στην Α' τάξη, με εξαίρεση τον Ναυτικό - Ναυτιλιακό 
Τομέα, τον οποίο επιλέγουν μόνο οι μαθητές που είχαν 
παρακολουθήσει στην Α' τάξη, τα μαθήματα του Ναυ¬ 
τικού - Ναυτιλιακού Κύκλου. 

3. Οι μαθητές κατά την εγγραφή τους στη Γ' τάξη 
επιλέγουν την ειδικότητα που θα παρακολουθήσουν 
και η οποία πρέπει να αντιστοιχεί προς τον τομέα, που 
παρακολούθησαν στη Β' τάξη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

Αριθμ. 3253 (4) 

Έγκριση υπερωριακής απασχόλησης υπαλλήλων του 
Δήμου Αλίμου 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το ν. 1558/1985 «Κυβέρνηση και Κυβερνητικά Όργανα», 
όπως συμπληρώθηκε με το άρθρο 27 του ν. 2081/1992. 

2. Το π.δ. 368/1989 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστε¬ 
ρα με το π.δ. 436/1991. 

3. Το π.δ. 95/1993 «Καθορισμός αρμοδιοτήτων που δι¬ 
ατηρούνται από τον Υπουργό Εργασίας. 

4. Το π.δ. 372/1995 «Μεταφορά της Γενικής Γραμματεί- 
ας Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο 
Εργασίας». 

5. Τις διατάξεις του ν.δ/τος 515/1970 «περί χρονικών 
ορίων εργασίας μισθωτών» όπως συμπληρώθηκαν από 
το ν.δ. 264/1973. 

6. Τις διατάξεις του άρθρου 18 του π.δ/τος της 8.4.1932 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ,λπ.» που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και 
εργασίας του προσωπικού αυτών». 

7. Τις διατάξεις του π.δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

8. Τις διατάξεις του β.δ/τος της 14.8.1950 «περί κανο¬ 
νισμού ωρών εργασίας αγοραίων (ταξί) και ιδιωτικής 
χρήσεως αυτοκινήτων». 

9. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, 
των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του ν. 1943/1991».. 

11. Το άρθρο 16 του ν. 3205/2003. 

12. Την υπ’ αριθμ. οικ. 2/7093.0022/4.2.2004 κοινή υπουρ¬ 
γική απόφαση. 

13. Την υπ’ αριθμ. 3818/23.6.2006 απόφαση του Υπουρ¬ 
γού Απασχόλησης και Κοινωνικής Προστασίας «Καθορι¬ 
σμός ανωτάτων ορίων υπερωριακής απασχόλησης των 
εργαζομένων στις βιομηχανικές, βιοτεχνικές επιχειρή¬ 
σεις, εκμεταλλεύσεις και εργασίες Β' ημερολογιακού 
εξαμήνου 2006. 

14. Την υπ’ αριθμ. 33 της 30.5.1997 ΠΥΣ «Τροποποίη¬ 
ση και αναμόρφωση της υπ’ αριθμ. 88/2.8.1995 ΠΥΣ και 
προσαρμογή της στις διατάξεις του ν. 2470/1997 (ΦΕΚ 
109/Α/30.5.1997). 

15. Τα υπ’ αριθμ. 9128/22.2.2006 έγγραφο του Υπ. Εσω¬ 
τερικών και το υπ’ αριθμ. 5914/7.2.2006 έγγραφο της 
Περιφέρειας Αττικής. 

16. Την από 25.7.2006 γνώμη του Ανωτάτου Συμβουλίου 
Εργασίας (ΑΣΕ). 

17. Το γεγονός ότι υπάρχει εγγεγραμμένη πίστωση 
στον τακτικό προϋπολογισμό του Δήμου Αλίμου έτους 
2006 ποσού περίπου 20.000,00 Ε ΚΑ 20.6022.001, απο¬ 
φασίζουμε: 

1. Εγκρίνουμε την υπερωριακή εργασία για 3 υπαλλή¬ 
λους του Δήμου Αλίμου: 


α) για 2 εργάτες έως 16 ώρες το μήνα ο καθένας και 

β) για 1 οδηγό μέχρι 22 ώρες το μήνα, 

πέραν των νομίμων ορίων υπερωριακής απασχόλησης. 

2. Η απόφαση αυτή ισχύει αναδρομικά ένα (1) μήνα από 
τη δημοσίευσή της στην Εφημερίδα της Κυβερνήσεως 
και μέχρι 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2006 

Ο Γ ενικός Γ ραμματέας 
ΔΗΜ. ΚΟΝΤΟΣ 
-♦- 

Αριθμ. .39990 (5) 

Τροποποίηση της συστατικής πράξης ιδίου Νομικού 
Προσώπου με την επωνυμία «128η Σχολική Επιτρο¬ 
πή Δήμου Αθηναίων» (79° Δημοτικό)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ. Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Την παράγραφο 8 του άρθρου 9 του ν. 2640/1998 
(Φ.Ε.Κ. 206/1998 τ. Α'). 

3. Την υπ’ αριθμ. 24359/91/26.2.1992 απόφαση του Νο¬ 
μάρχη Αθηνών, που δημοσιεύθηκε στο Φ.Ε.Κ. 179/20.3.1992 
τ. Β' και αφορά στη σύσταση στο Δήμο Αθηναίων ιδίου 
Νομικού Προσώπου με την επωνυμία «128η Σχολική Επι¬ 
τροπή Δήμου Αθηναίων». 

4. Την υπ’ αριθμ. 1934/2006 απόφαση του Δημοτικού 
Συμβουλίου Αθηναίων, που αφορά στην τροποποίηση 
του Ν.Π. με την επωνυμία «128η Σχολική Επιτροπή Δήμου 
Αθηναίων». 

5. Την υπ’ αριθμ. οικ. 16978/12.11.03 απόφαση του Γενι¬ 
κού Γραμματέα Περιφέρειας Αττικής, ΦΕΚ 1693/18.11.2003 
τ. Β' «Μεταβίβαση αρμοδιοτήτων και εξουσίας υπογρα¬ 
φής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, 
εγγράφων και άλλων πράξεων στον Γ ενικό Διευθυντή 
Περιφέρειας, στους προϊστάμενους των Διευθύνσεων 
Αυτοδιοίκησης - Αποκέντρωσης, Τοπικής Αυτοδιοίκησης 
και Διοίκησης Αν. Αττικής - Δυτ. Αττικής - Πειραιώς και 
στους Προϊσταμένους των τμημάτων των Διευθύνσεων 
αυτών», αποφασίζουμε: 

Τροποποιούμε το άρθρο 1 της υπ’ αριθμ. 24359/91/ 
26.2.1992απόφασης του Νομάρχη Αθηνών ως εξής: 

1. Συστήνουμε στο Δήμο Αθηναίων του Νομού Αττικής 
ίδιο Νομικό Πρόσωπο με το όνομα «128η Σχολική Επι¬ 
τροπή» (το 142° Νηπιαγωγείο και 79° Δημοτικό). 

- Κάλυψη δαπάνης 

Από τις διατάξεις αυτής της απόφασης δεν προκα- 
λείται επιπλέον δαπάνη σε βάρος του προϋπολογισμού 
του Δήμου Αθηναίων. 

Κατά τα λοιπά ισχύει ως έχει η υπ’ αριθμ. 
24359/91/26.2.1992 απόφαση του Νομάρχη Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 




16542 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 39913 (6) 

Τροποποίηση της συστατικής πράξης ιδίου Νομικού 
Προσώπου με την επωνυμία «107η Σχολική Επιτρο¬ 
πή Δήμου Αθηναίων» (14° Νηπιαγωγείο Γαλατσίου 
και 30° Νηπιαγωγείο)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ. Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Την παράγραφο 8 του άρθρου 9 του ν. 2640/1998 
(Φ.Ε.Κ. 206/1998 τ. Α'). 

3. Την υπ’ αριθμ. 4750-24352/91/24.2.1992 απόφαση 
του Νομάρχη Αθηνών, που δημοσιεύθηκε στο Φ.Ε.Κ. 
358/5.6.92/τ. Β' και αφορά στη σύσταση στο Δήμο Αθη¬ 
ναίων ιδίου Νομικού Προσώπου με την επωνυμία «107η 
Σχολική Επιτροπή Δήμου Αθηναίων». 

4. Την υπ’ αριθμ. 1930/2006 απόφαση του Δημοτικού 
Συμβουλίου Αθηναίων, που αφορά στην τροποποίηση 
του Ν.Π. με την επωνυμία «107η Σχολική Επιτροπή Δήμου 
Αθηναίων». 

5. Την υπ’ αριθμ. οικ. 16978/12.11.2003 απόφαση του Γενι¬ 
κού Γραμματέα Περιφέρειας Αττικής, ΦΕΚ 1693/18.11.2003 
τ. Β' «Μεταβίβαση αρμοδιοτήτων και εξουσίας υπογρα¬ 
φής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, 
εγγράφων και άλλων πράξεων στον Γενικό Διευθυντή 
Περιφέρειας, στους προϊστάμενους των Διευθύνσεων 
Αυτοδιοίκησης - Αποκέντρωσης, Τοπικής Αυτοδιοίκησης 
και Διοίκησης Αν. Αττικής - Δυτ. Αττικής - Πειραιώς και 
στους Προϊσταμένους των τμημάτων των Διευθύνσεων 
αυτών», αποφασίζουμε: 

Τροποποιούμε το άρθρο 1 της υπ’ αριθμ. 4750- 
24352/91/24.2.1992 απόφασης του Νομάρχη Αθηνών ως 

εξής: 

Α. Συστήνουμε στο Δήμο Αθηναίων του Νομού Αττι¬ 
κής ίδιο Νομικό Πρόσωπο με το όνομα «107η Σχολική 
Επιτροπή «η οποία περιλαμβάνει το 145° Νηπιαγωγείο 
και 30° Νηπιαγωγείο. 

- Κάλυψη δαπάνης 

Από τις διατάξεις αυτής της απόφασης δεν προκα- 
λείται επιπλέον δαπάνη σε βάρος του προϋπολογισμού 
του Δήμου Αθηναίων. 

Κατά τα λοιπά ισχύει ως έχει η υπ’ αριθμ. 4750- 
24352/91/24.2.1992 απόφαση του Νομάρχη Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 14724+11418 (7) 

Τροποποίηση της Απόφασης Συγκρότησης της Διοι¬ 
κητικής Επιτροπής Στρατιωτικών Επιτάξεων Νομού 
Αχάίας για το έτος 2006. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψιν: 

1. Τις διατάξεις: 

Α) Του ν. 4442/1929 άρθρα 32 και 33. 


Β) Του α.ν. 2278/1940 άρθρο 3. 

Γ) Του ν.δ. 380/1974 άρθρο 1. 

Δ) Του β.δ. 792/1961. 

Ε) Του ν. 611/1977 άρθρο 12. 

ΣΤ) Των νόμων 115/1984 και 1649/1986. 

Ζ) Του ν. 2503/1997 Οργάνωση Διοίκηση, Στελέχωση 
της Περιφέρειας και άλλες διατάξεις. 

1. Το υπ’ αριθμ. 14724/18.7.2006 έγγραφο του Πρωτο¬ 
δικείου Πατρών. 

2. Την υπ’ αριθμ. 4963/23.6.2006 προηγούμενη απόφα¬ 
σή μας περί συγκρότησης της διοικητικής Επιτροπής 
Στρατιωτικών Επιτάξεων Ν. Αχάίας, αποφασίζουμε: 

Τροποποιούμε την υπ’ αριθμ. 4963/23.6.2006 προη¬ 
γούμενη απόφασή μας περί Συγκρότησης Δοικητικής 
Επιτροπής Στρατιωτικών Επιτάξεων Ν. Αχάίας για το 
έτος 2006 και ορίζουμε να μετέχουν σε αυτήν. 

1. Α) Ο Ξυνόπουλος Γεώργιος Πρωτόδικης Πατρών 
στην θέση του Κασίμη Γεωργίου. 

Β) Η Γαλαριώτου Μάρθα Πρωτόδικης Πατρών ανα- 
πληρούμενη από την Πρωτόδικη Σκάρπου Μαρία στην 
θέση των Ξυνόπουλου Γ εωργίου και Γ εωργίας - Ελένης 
Παπαγιανοπούλου αντίστοιχα. 

Κατά τα λοιπά ισχύει η υπ’ αριθμ. 4963/2006 προη¬ 
γούμενη απόφασή μας. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 21 Ιουλίου 2006 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 
-♦- 

Αριθμ. 7496 (8) 

Ανανέωση απαγόρευσης Θήρας για ορισμένο χρόνο πε¬ 
ριοχής Αγίων Αποστόλων και Βραχωτού Ν. Χαλκι¬ 
δικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπ’ όψη: 

1. Τις διατάξεις του ν. 2218/1994 (ΦΕΚ 90 Α') «Ίδρυση 
Νομαρχιακής Αυτοδιοίκησης, τροποποίηση διατάξεων 
για την πρωτοβάθμια αυτοδιοίκηση κ.λπ., όπως αυτές 
συμπληρώθηκαν με τις διατάξεις του ν. 2240/1994 (ΦΕΚ 
153 Α') «Συμπλήρωση διατάξεων για την Νομαρχιακή 
Αυτοδιοίκηση κ.λπ. 

2. Τις διατάξεις του ν. 2503/1997 (ΦΕΚ 107 Α') «Διοίκηση, 

Οργάνωση, Στελέχωση της Περιφέρειας.κ.λπ. 

3. Την υπ’ αριθμ. 5631/11.8.2000 απόφαση Γ ενικού Γ ραμ¬ 

ματέα Περιφέρειας Κεντρικής Μακεδονίας «Ορισμός 
εισηγητών και μεταβίβαση εξουσίας υπογραφής με 
Ε.Γ.Γ.Π.Κ.Μ. αποφάσεων, εγγράφων. κ.λπ., όπως συ¬ 

μπληρώθηκε με την υπ’ αριθμ. 4346/25.9.2002 όμοια. 

4. Τις διατάξεις του ν.δ. 86/1969 «Περί Δασικού Κω¬ 
δικός». 

5. Τις διατάξεις του ν.δ. 996/1971 «Περί αντικαταστά- 

σεως και συμπληρώσεως διατάξεων τινών του Νομοθε¬ 
τικού Διατάγματος 86/1969 «περί Δασικού Κωδικός και 
κωδικοποιήσεως.». 

6. Τις διατάξεις του ν. 177/1975 «Περί αντικαταστάσεως 
και συμπληρώσεως διατάξεων τινών του νομοθετικού 
διατάγματος 86/1969». 

7. Το άρθρο 57, τροποποίηση και συμπλήρωση διατά¬ 
ξεων του ν.δ. 86/1969 «Δασικός Κώδιξ» (ΦΕΚ 7 Α'), του 
ν. 2637/1998 «Σύσταση Οργανισμού Πιστοποίησης κ.λπ.» 
(ΦΕΚ 200 Α'), με το οποίο τροποποιήθηκαν τα άρθρα 253 
και 254 του ν.δ. 86/1969, όπως αυτά αντικαταστάθηκαν 
από τα άρθρα 3 και 4 του ν. 177/1975 (ΦΕΚ 205 Α'). 

8. Την υπ’ αριθμ. 414 985/29.11.85 (ΦΕΚ 757/Β718.12.1985) 
κοινή απόφαση των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας», όπως αυτή τροποποιήθηκε 
με τις υπ’ αριθμ. 366599/16.12.1996 (ΦΕΚ 1188/Β/31.12.1990) 
και 294283/23.12.1997 (ΦΕΚ 68/Β'/4.2.1998), κοινές αποφά¬ 
σεις των Υπουργών Εθνικής Οικονομίας και Γ εωργίας. 

9. Την υπ’ αριθμ. 6015/28.6.2001 απόφαση του Δ/ντή 
Δασών Περιφέρειας Κεντρικής Μακεδονίας με την οποία 
απαγορεύθηκε Δασική η Θήρα στις περιοχές των Αγί¬ 
ων Αποστόλων και Βραχωτού Ν. Χαλκιδικής, η οποία η 
οποία λήγει την 19.8.2006. 

10. Την υπ’ αριθμ. 3263/28.6.2006 εισήγηση του Δασαρ¬ 
χείου Πολυγύρου για τη σκοπιμότητα απαγόρευσης του 
κυνηγίου για την προστασία, ανάπτυξη, αναπαραγωγή 
της άγριας πανίδας της περιοχής. 

11. Την υπ’ αριθμ. 3197/4.7.2006 σύμφωνη γνώμη της 
Δ/νσης Δασών Ν. Χαλκιδικής, αποφασίζουμε: 

Παρατείνουμε την ισχύ της υπ’ αριθμ. 6015/28.6.2001 
απόφασης Δ/ντή Δασών Περιφέρειας Κεντρικής Μα¬ 
κεδονίας για πέντε (5) χρόνια ήτοι από 20.8.2006 έως 
19.8.2011, με τα όρια που περιγράφονται σ’ αυτήν. 

Το Δασαρχείο Πολυγύρου να μεριμνήσει για την έκ¬ 
δοση σχετικής Δασικής Απαγορευτικής Διάταξης. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Ιουλίου 2006 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΧΡΗΣΤΟΣ ΛΑΓΓΑΣ 

-♦- 

Αριθμ. 7298 (9) 

Ανανέωση απαγόρευσης Θήρας για ορισμένο χρόνο. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπ’ όψη: 

1. Τις διατάξεις του ν. 2218/1994 (ΦΕΚ 90 Α') Ίδρυση 
Νομαρχιακής Αυτοδιοίκησης, τροποποίηση διατάξεων 
για την πρωτοβάθμια αυτοδιοίκηση κ.λπ., όπως αυτές 
συμπληρώθηκαν με τις διατάξεις του ν. 2240/1994 (ΦΕΚ 
153 Α') «Συμπλήρωση διατάξεων για την Νομαρχιακή 
Αυτοδιοίκηση κ.λπ. 

2. Τις διατάξεις του ν. 2503/1997 (ΦΕΚ 107 Α') «Διοίκηση, 

Οργάνωση, Στελέχωση της Περιφέρειας.κ.λπ. 

3. Την υπ’ αριθμ. 5631/11.8.2000 απόφαση Γ ενικού Γ ραμ¬ 
ματέα Περιφέρειας Κεντρικής Μακεδονίας «Ορισμός 


εισηγητών και μεταβίβαση εξουσίας υπογραφής με 
Ε.Γ.Γ.Π.Κ.Μ. αποφάσεων, εγγράφων. κ.λπ., όπως συ¬ 

μπληρώθηκε με την υπ’ αριθμ. 4346/25.9.2002 όμοια. 

4. Τις διατάξεις του ν.δ. 86/1969 «Περί Δασικού Κω¬ 
δικός». 

5. Τις διατάξεις του ν.δ. 996/1971 «Περί αντικαταστά- 

σεως και συμπληρώσεως διατάξεων τινών του νομοθε¬ 
τικού διατάγματος 86/1969 «περί Δασικού Κώδικος και 
κωδικοποιήσεως.». 

6. Τις διατάξεις του ν. 177/1975 «Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/1969». 

7. Το άρθρο 57, τροποποίηση και συμπλήρωση διατά¬ 
ξεων του ν.δ. 86/1969 «Δασικός Κώδιξ» (ΦΕΚ 7 Α'), του 
ν. 2637/1998 «Σύσταση Οργανισμού Πιστοποίησης κ.λπ. 
(ΦΕΚ 200 Α'), με το οποίο τροποποιήθηκαν τα άρθρα 253 
και 254 του ν.δ. 86/1969, όπως αυτά αντικαταστάθηκαν 
από τα άρθρα 3 και 4 του ν. 177/1975 (ΦΕΚ 205 Α'). 

8. Την υπ’ αριθμ. 414 985/29.11.85 (ΦΕΚ 757/Β718.12.1985) 
κοινή απόφαση των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας», όπως αυτή τροποποιήθηκε 
με τις υπ’ αριθμ. 366599/16.12.1996 (ΦΕΚ 1188/Β731.12.1990) 
και 294283/23.12.1997 (ΦΕΚ 68/Β/4.2.1998), κοινές αποφά¬ 
σεις των Υπουργών Εθνικής Οικονομίας και Γ εωργίας. 

9. Την υπ’ αριθμ. 7266/6.8.2001 απόφαση του Δ/ντή 
Δασών Περιφέρειας Κεντρικής Μακεδονίας με την οποία 
απαγορεύθηκε Δασική η Θήρα στην περιοχή Μαυρο¬ 
βούνιου - Σεβαστιανών, Χιονοδρομικού - Όρους Βάρα, 
Σεβαστιανών -Κόπρενου και Κρώμνης - Όρους Πάικου 
η οποία λήγει την 19.8.2006. 

10. Την υπ’ αριθμ. 2334/12.7.2006 εισήγηση του Δασαρ¬ 
χείου Έδεσσας για τη σκοπιμότητα απαγόρευσης του 
κυνηγίου για την προστασία, ανάπτυξη, αναπαραγωγή 
της άγριας πανίδας της περιοχής. 

11. Τις υπ’ αριθμ. 62/5.7.2006 και 35/6.7.2006 σύμφωνες 
γνώμες των Κυνηγετικών Συλλόγων Έδεσσας και Γ ιαν- 
νιτσών αντίστοιχα. 

12. Την υπ’ αριθμ. 1876/13.7.2006 σύμφωνη γνώμη της 
Δ/νσης Δασών Ν. Πέλλας, αποφασίζουμε: 

Παρατείνουμε την ισχύ της υπ’ αριθμ. 7666/6.8.2001 
απόφασης Δ/ντή Δασών Περιφέρειας Κεντρικής Μα¬ 
κεδονίας για πέντε (5) χρόνια ήτοι από 20.8.2006 έως 
19.8.2011, με τα όρια που περιγράφονται σ’ αυτήν. 

Το ΔασαρχείοΈδεσσας να μεριμνήσει για την έκδοση 
σχετικής Δασικής Απαγορευτικής Διάταξης. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Ιουλίου 2006 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΧΡΗΣΤΟΣ ΛΑΓΓΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 00: 


Τεύχος 

Περίοδος 

ευπο 

Τεύχος 

Περίοδος 

ΕΙΙΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σά-τοιπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, ίοχ: 210 - 4071010 ίπίοτηοΐ: Ιι«ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις ΟέοεωνΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανώτατου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ , Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ουτο ανά έτος παλαιόπιτας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβτηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν· 0 ΐ.αΐ' - 6-πΐ3ίΙ: ννβί)ίτΐ35ΐ6Γ(5)0ί·ατ 


* Ο 2 Ο 1 2330609060008* 


































